CELEX: 62011TN0412
Language: sl
Date: 2011-07-28 00:00:00
Title: Zadeva T-412/11: Tožba, vložena 28. julija 2011 – Maharishi Foundation proti UUNT (TRANSCENDENTAL MEDITATION)

24.9.2011   
            
            
               SL
            
            
               Uradni list Evropske unije
            
            
               C 282/41
            
         Tožba, vložena 28. julija 2011 – Maharishi Foundation proti UUNT (TRANSCENDENTAL MEDITATION)
   (Zadeva T-412/11)
   2011/C 282/78
   Jezik postopka: angleščina
   
      Stranki
   
   
      Tožeča stranka: Maharishi Foundation Ltd (St. Helier, Jersey) (zastopnik: A. Meijboom, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Predloga
   
   
               —
            
            
               Razveljavitev odločbe drugega odbora za pritožbe Urada za usklajevanje na notranjem trgu (znamke in modeli) z dne 24. marca 2011 v zadevi R 1293/2010-2;
            
         
               —
            
            
               naložitev plačila stroškov toženi stranki.
            
         
      Tožbeni razlogi in bistvene trditve
   
   
      Zadevna znamka Skupnosti: besedna znamka „TRANSCENDENTAL MEDITATION“ za proizvode in storitve iz razredov 16, 41, 44 in 45 - prijava znamke Skupnosti št. 8246647
   
      Odločba preizkuševalca: zavrnitev prijave znamke Skupnosti za del proizvodov in storitev
   
      Odločba odbora za pritožbe: ugoditev pritožbi in vrnitev zadeve preizkuševalnemu oddelku v nadaljnjo obravnavo
   
      Navajani tožbeni razlogi: Tožeča stranka navaja štiri tožbene razloge: (i) kršitev členov 75 in 7(1)(a) Uredbe Sveta št. 207/2009, ker odbor za pritožbe ni izrecno odločil glede člena 7(1)(a) Uredbe o blagovni znamki Skupnosti, vseeno pa je menil, da je znamka „TRANSCENDANTAL MEDITATION“ generična; (ii) kršitev člena 7(1)(b) Uredbe Sveta št. 207/2009, ker je odbor za pritožbe napačno odločil, da je znamka brez slehernega razlikovalnega učinka; kršitev člena 7(1)(c) Uredbe Sveta št. 207/2009, ker je odbor za pritožbe napačno ugotovil, da znamko sestavljajo izključno podatki, ki lahko v gospodarskem prometu označujejo lastnosti blaga ali storitev, za katere je tožeča stranka prijavila znamko; in (iv) kršitev člena 7(3) Uredbe sveta št. 207/2009, ker je odbor za pritožbe napačno odločil, da znamka z uporabo ni pridobila razlikovalnega učinka za blago ali storitve, za katere se zahteva registracija.